གསུངས༌པའི༌དོན་ཀུན་རྫོབ་ཡོད་ཚད་དངོས་སུ་
གསུངས་པས་དེའི་ཟླས་དྲངས་པའི་ལྡོག་ཕྱོགས་ཀྱི་ཡོད་པ་བདེན་ཚད་དུ་གོ་ནུས་པའི་རྒྱུ་མཚན་གྱིས་ཡིན་
ན་བདེན་གཉིས་རང་འགྲེལ་སོགས་ལས་ཀྱང་ཀུན་རྫོབ་ཡོད་ཚུལ་དངོས་སུ་གསུངས་པས་དེ་ལས་ལྡོག་པ་
བདེན་ཚད་དུ་གོ་ནུས་པ་མཚུངས་སོ་སྙམ། གཞན་ཡང་། རང་རྒྱུད་པའི་གཞུང་དེ་དག་ལས་བདེན་
གཉིས་ཀྱི་མཚན་ཉིད་དངོས་སུ་གསུངས་པས་དགག་བྱ་ཆོས་བདག་བཀག་ཙམ་དོན་དམ་བདེན་པར་
བསྟན་པས་ཆོས་བདག་ཏུ་གྲུབ་པའི་གྲུབ་ཚད་ཀྱང་གསལ་བར་གོ་ནུས་པ་དབུ་མ་སྣང་བ་དང་སྒོ་ཀུན་
ནས་མཚུངས་པར་འགྱུར་རོ། ། དགོངས་པ་རབ་གསལ་ལས། བདེན་གཉིས་ཀྱི་འགྲེལ་བར་དགག་བྱ་
བདེན་པ་དབང་ཤེས་ལ་མི་སྣང་བར་བཤད་པ་འདིར་ཡང་འདྲ་བའི་ཕྱིར་ཞེས་གསུངས་པས།
མདོ་སྡེ་སྤྱོད་པའི་སློབ་དཔོན་ཡེ་ཤེས་སྙིང་བོས་དགག་བྱ་བདེན་པ་དབང་ཤེས་ལ་མི་སྣང་བའི་སྒྲུབ་
བྱེད་དུ་དེ་ཉིད་ཀྱི་འགྲེལ་བ་ལས། ཡང་དག་པར་སྐྱེ་བ་ལ་སོགས་པ་ནི་མི་སྣང་སྟེ། ཇི་ལྟ་བུ་རུང་བའམ་
གྲུབ་པའི་མཐའ་ལ་བརྟེན་ནས་སྒྲོ་བཏགས་པ་ཙམ་མོ་ཞེས་བདེན་གྲུབ་དབང་ཤེས་ལ་མི་སྣང་བའི་སྒྲུབ་
བྱེད་དུ་གྲུབ་མཐས་སྒྲོ་བཏགས་པ་འབའ་ཞིག་ཡིན་པའི་ཕྱིར་ཞེས་གསུངས། དེ་ལ་གྲུབ་མཐས་སྒྲོ་
བཏགས་འབའ་ཞིག་ཡིན་པ་དེ་དག་བློ་ལ་སྣང་ན་གྲུབ་མཐའ་དང་དེའི་བག་ཆགས་གང་རུང་གིས་བསླད་
པའི་དབང་གིས་སྣང་དགོས་པས་དབང་ཤེས་ལ་དེ་དག་གིས་བསླད་པ་མེད་དེ། གཞན་དུ་ན་གྲངས་ཅན་
གྱི་ཉན་ཤེས་ལ་སྒྲ་རྟག་པར་སྣང་བར་འགྱུར་ཏེ། དེ་ཡིས་སྒྲ་རྟག་པར་བདེན་ཞེན་གྱིས་སྒྲོ་འདོགས་པའི་
ཕྱིར། ཡང་སློབ་དཔོན་ཡེ་ཤེས་སྙིང་བོའི་ལུགས་ལ་དགག་བྱ་བདེན་པ་དབང་ཤེས་ལ་མི་སྣང་བ་འདི་
དང་རྣམ་འབྱོར་སྤྱོད་པའི་དབུ་མ་རང་རྒྱུད་པ་གཉིས་འདྲ་བས་ཞི་འཚོ་ཡབ་སྲས་ཀྱི་ལུགས་ལ་ཆ་མེད་
བསགས་པའི་ཕྱི་དོན་དབང་ཤེས་ལ་མི་སྣང་བར་འགྱུར་ཏེ། ཕྱི་དོན་ནི་དེ་དག་གི་གྲུབ་མཐས་སྒྲོ་
བཏགས་པ་འབའ་ཞིག་ཡིན་པའི་ཕྱིར་ཞེ་ན་མ་གྲུབ་སྟེ། ཕྱི་དོན་སྣང་བ་ནི་ཕྱི་རོལ་རྒྱང་ཆད་དུ་སྣང་
ཚུལ་ཡིན་པས་དེ་ལ་གྲུབ་མཐའ་དང་བག་ཆགས་ཀྱིས་བསླད་པ་མི་དགོས་སོ། ཕྱི་དོན་ནི་མ་བརྟག་མ་
33

རིགས་ལམ།
དབུ་མ།

དཔྱད་པར་འཇུག་པའི་དབང་ཤེས་ལ་ཕྱི་རོལ་རྒྱང་ཆད་དུ་སྣང་བ་ལྟར་གྲུབ་པ་ལ་བྱེད་པས་གྲུབ་པའི་
མཐའ་ལ་བརྟེན་ནས་སྒྲོ་བཏགས་པ་ཙམ་མིན་ལ། གྲུབ་མཐས་སྒྲོ་བཏགས་པ་ཙམ་ཞེས་པ་ནི་གྲུབ་
མཐའ་དེ་ནས་བཤད་པའི་རྒྱུ་མཚན་ལ་དཔྱད་པའི་བློ་ངོར་འཆར་བའི་སྒྲོ་བཏགས་ཙམ་ལ་བཤད་དོ། །
བདེན་གྲུབ་དབང་ཤེས་ལ་མི་སྣང་བ་འདི་ལ་མཁས་པའི་དབང་བོ་འགས་རིགས་ངོའི་བདེན་གྲུབ་ཀྱི་
དབང་དུ་བྱས་པ་ཡིན་པར་གསུངས་པ་མི་འཐད་དེ། རིགས་ངོའི་བདེན་འཛིན་ལ་ལྷན་སྐྱེས་མི་སྲིད་པའི་
ཕྱིར་ཏེ། འཇུག་པའི་ཊཱིཀ་ཆེན་ལས། བདེན་པར་ཡོད་པ་ལྟར་ཉེ་བར་བསྟན་པ་མཐོང་བ་ནི་རྟོག་པ་
ཡིན་གྱི་དབང་ཤེས་མིན་ཏེ། བདེན་གཉིས་ཀྱི་འགྲེལ་བར་དགག་བྱ་བདེན་པ་དབང་ཤེས་ལ་མི་སྣང་བ་
བཤད་པ་འདིར་ཡང་འདྲ་བའི་ཕྱིར་རོ། ། དེ་ཡང་ནས་འབྱུང་བའི་བར་གྱིས་ནི་བདེན་འཛིན་དེ་ལྷན་
སྐྱེས་སུ་བསྟན་པའི་ཕྱིར་ཞེས་གསུངས་པའི་ཕྱིར་དང་། ལུགས་འདིར་དགག་བྱ་བདེན་པ་དབང་ཤེས་ལ་
མི་སྣང་བ་ནི་རང་མཚན་ནམ་རང་གི་མཚན་ཉིད་ཀྱིས་གྲུབ་པ་ཁས་བླངས་པ་ལ་ཐུག་པའི་ཕྱིར།
རང་རྒྱུད་པས་དེས་ཞེས་པས་རང་མཚན་བདེན་ཚད་དུ་ཁས་བླངས་པ་ལ་རང་མཚན་དབང་
ཤེས་ལ་སྣང་ཡང་བདེན་གྲུབ་དབང་ཤེས་ལ་མི་སྣང་བའི་འགལ་བ་སྟོན་པའི་སྐབས་ཡིན་པའི་ཕྱིར་རོ། །
བདེན་གཉིས་ཀྱི་དར་ཊིཀ་ལས། རང་རྒྱུད་པས་བཞེད་པས་རང་མཚན་སྟོང་བ་ཉིད་ཀྱི་འགལ་ཟླའི་
དགག་བྱའི་ཆོས་སུ་འདོད་ན། དེ་དབང་ཤེས་ལ་མི་སྣང་བར་བདེན་གཉིས་གསལ་བར་བཤད་པ་དང་
འགལ་ལོ། ། ཞེས་གསུངས་པའི་ཕྱིར། རང་མཚན་གྱིས་གྲུབ་པ་དགག་བྱར་འདོད་པ་ལ་རིགས་ངོའི་
བདེན་གྲུབ་དབང་ཤེས་ལ་མི་སྣང་བར་བཤད་པ་དང་འགལ་བའི་སྐྱོན་མེད་པའི་ཕྱིར་ཏེ། ཐལ་འགྱུར་
བས་ཀྱང་རིགས་ངོའི་བདེན་གྲུབ་དབང་ཤེས་ལ་སྣང་བ་མི་འདོད་པའི་ཕྱིར།
གཞན་ཡང་། རང་རྒྱུད་པའི་ལུགས་ལ་དགག་བྱ་བདེན་པ་དབང་ཤེས་ལ་སྣང་ན་ཡུལ་གྱི་སྡོད་
ལུགས་ལ་འཁྲུལ་བར་འགྱུར་བས་རང་གི་གཞལ་བྱ་འཇོག་མི་ནུས་པའི་སྐྱོན་དུ་འགྱུར་བའི་ ཕྱིར་རོ། །
བདེན་གྲུབ་སྣང་ན་གདགས་གཞི་འདོག་བྱེད་གང་ལ་ཡང་མ་ལྟོས་བར་ཚུགས་ཐུབ་ལྟོས་མེད་དཔྱོད་མེད་
ག་ཏུ་སྣང་དགོས་པས་དབང་ཤེས་ལ་དེ་འ་
ཅིག་ཏུ་སྣང་དགོས་པས་དབང་ཤེས་ལ་དེ་འདྲའི་སྣང་བ་མེད་པར་ཡུལ་གྱི་སྡོད་ལུགས་དང་མཐུན་པར་
གདགས་གཞི་ལ་ལྟོས་པའམ་གདགས་གཞིའི་ངོས་ནས་ཡོད་པར་སྣང་དགོས་པའི་ཕྱིར་ཏེ།
དབང་ཤེས་
ལ་སྒྲ་བྱས་པར་སྣང་བ་ན་སྒྲའི་ངོས་ནས་སམ་སྒྲ་དེར་སྣང་བ་ལས་གཞན་ཡན་གར་དུ་སྣང་ཚུལ་མེད་པའི་
ཕྱིར། དེར་ཐལ། རྣམ་འགྲེལ་ལས། དེ་ཕྱིར་དངོས་པོ་མཐོང་བ་ཡིས། ། ཞེས་སོགས་དང་། གཉིས་
ཀས་གཅིག་གཅིག་བརྗོད་མོད་ཀྱི། ། ཞེས་སོགས་མཐའ་ཡས་པ་གསུངས་པའི་ཕྱིར། ཐལ་རང་གཉིས་
ཀྱིས་ཆོས་རྣམས་བློའི་དབང་གིས་བཞག་པ་མཚུངས་ཀྱང་བློའི་དབང་གིས་བཞག་ལུགས་དང་འཇོག་བྱེད་
ཀྱི་བློ་ལ་ཡང་མི་འདྲ་བའི་ཁྱད་པར་ཆེན་པོ་ཡོད་པས། ཐལ་འགྱུར་བས་འདི་ནི་བུམ་པའོ་འདི་ནི་ཀ་
བའོ་ཞེས་ཐ་སྙད་རང་དགར་འཇུག་པའི་བློའི་དབང་གིས་བཞག་ཙམ་དུ་བཞེད་ལ། འཇོག་ལུགས་ནི།
34

རིགས་ལམ།
དབུ་མ།

དཔེར་ན་ཁྲ་བོའི་མདོག་དང་མུན་པ་ཅུང་ཟད་འཐིབ་པ་འཁྱིལ་ལུགས་སྦྲུལ་དང་འདྲ་བའི་འདྲ་ཆོས་དང་
མཐུན་པར་སྣང་བ་ན་རྟོག་པས་འདི་ནི་སྦྲུལ་ལོ་སྙམ་དུ་འཛིན་པ་ནི་ཐག་ཁྲའི་སྦྲུལ་རྟོག་པས་འཇོག་
ལུགས་ཡིནལ། དེ་དང་མཚུངས་པར་ཕྱི་ནང་གི་ཆོས་རྣམས་ཀྱང་རྟོག་པས་འཇོག་ཚུལ་འདྲའོ། །
རང་རྒྱུད་པས་ཐ་སྙད་འདོགས་པའི་བློ་རང་འགའ་བ་དེའི་དབང་གིས་འཇོག་མི་ནུས་ཤིང་སྣང་ཡུལ་ལམ་
ཞེན་ཡུལ་རང་མཚན་སྣང་བ་ལ་བལྟས་ཏེ་ཚད་མ་གཞན་གྱིས་གནོད་པ་མེད་པའི་བློ་ལ་སྣང་བའི་དབང་
གིས་བཞག་པར་འདོད་པའི་ཕྱིར་རོ། ། དེ་ཡང་སྒྱུ་མའི་རྟ་བློ་འཁྲུལ་བའི་དབང་གིས་བཞག་པ་ལྟར་
གཟུགས་སོགས་ཀྱི་ཆོས་རྣམས་ཀྱང་རང་གི་སྡོད་ལུགས་རང་མཚན་སྣང་བ་ལ་མ་འཁྲུལ་བའི་བློ་ལ་སྣང་
བའི་དབང་གིས་ཡོད་པར་འདོད་དེ། དཔེར་ན། སྔོན་པོ་གྲུབ་སྟེ། སྔོན་པོ་རང་གི་རང་མཚན་སྣང་
བ་མ་འཁྲུལ་བའི་སྔོན་འཛིན་མིག་ཤེས་ལ་སྣང་བས་སོ། ། ཞེས་པ་ལྟ་བུ་ཡིན་པས་ཚད་མའི་དབང་གིས་
གཞལ་བྱ་འཇོག་པ་དང་གཏན་མི་མཚུངས།
འོན་ཀྱང་འདིའི་ལུགས་ཀྱི་བདེན་མེད་ཚད་མས་གྲུབ་རྒྱུ་མེད་ན་གྲུབ་མཐའ་འོག་མ་འོག་མའི་ལྟ་བ་
གོང་མ་གོང་མའི་ལྟ་བའི་སྨིན་བྱེད་དུ་འགྱུར་བར་གསུངས་པ་མི་འཐད་པ་དང་རང་རྒྱུད་པའི་ལྟ་བ་ཤེས་
བྱ་ལ་མི་སྲིད་པར་འགྱུར་བས་ཚད་མས་གྲུབ་པ་འདོད་དགོས་ལ། རང་མཚན་སྣང་བ་ལ་མ་འཁྲུལ་བའི་
བློ་མེད་པས་དེ་འདོད་པས་བློ་གནོད་མེད་ལ་སྣང་བའི་དབང་གིས་བཞག་པ་མ་ཡིན་པའི་ཡོད་པ་ཁེགས་
པ་ལ་བློ་དེའི་དབང་གིས་བཞག་པ་གྲུབ་དགོས་མིན་དང་། བློ་དེའི་དབང་གིས་བཞག་པ་ཡོད་མེད་དང་
དེ་ལྟ་བུའི་བློ་དེའི་དབང་གིས་བཞག་པ་དང་མ་བཞག་པ་གཉིས་དངོས་འགལ་ཡིན་མིན་སོགས་དཔྱད་རྒྱུ་
མང་། ཐལ་འགྱུར་བའི་ལུགས་ཀྱི་དགག་བྱ་ངོས་འཛིན་མཛད་པའི་གཞུང་ནི་མང་དུ་ཡོད་དེ་འཕགས་པ་
ཉེར་བར་འཁོར་གྱིས་ཞུས་པ་ལས། སྣ་ཚོགས་ཡིད་དགའ་མེ་ཏོག་ཁ་ཕྱེ་ཞིང༌། ། གསེར་གྱི་ཁང་མཆོག་
འབར་བ་ཡིད་འོང་བ། ། འདི་ན་དེ་ལའང་བྱེད་པོ་འགའ་མེད་དེ། ། དེ་དག་རྟོག་པའི་དབང་གིས་
བཞག་པ་ཡིན། ། ཞེས་དང་། རིགས་པ་དྲུག་ཅུ་བ་ལས། འཇིག་རྟེན་མ་རིག་རྐྱེན་ཅན་དུ། ། གང་ཕྱིར་
རྫོགས་པའི་སངས་རྒྱས་གསུངས། ། དེ་ཡི་ཕྱིར་ན་འཇིག་རྟེན་འདི། ། རྣམ་རྟོག་ཡིན་ཞེས་ཅིས་མི་འཐད། །
ཅེས་དང་། བཞི་བརྒྱ་བ་ལས། རྟོག་པ་མེད་པར་འདོད་ཆགས་ལས། ། སོགས་ལ་ཡོད་ཉིད་ཡོད་མིན་ན། །
ཡང་དང་དོན་དང་རྟོག་པ་ཞེས། ། བློ་དང་ལྡན་པ་སུ་ཞིག་འཛིན། ། ཞེས་གསུངས་པ་སོགས་སོ། །
ང་དང་ང་ཡི་བ་འཛིན་པའི་འཇིག་ལྟ་གཉིས་ཀྱི་ཁྱད་པར་ཇི་ལྟ་བུ་ཞེ་ན། རྫེ་ཡབ་སྲས་ཀྱི་གཞུང་
ལས་ངར་འཛིན་པས་འཇིག་ལྟས་དམིགས༌པ༌ང༌ལ༌དམིགས༌ནས༌རྣམ༌པ༌རང་གི་མཚན་ཉིད་ཀྱིས་གྲུབ་
པར་འཛིན། ང་ཡི་བར་འཛིན་པའི་འཇིག་ལྟས་དམིགས་པ་ང་ཡི་བ་ལ་དམིགས་ནས་རྣམ་པ་ང་ཡི་བ་
རང་གི་མཚན་ཉིད་ཀྱིས་གྲུབ་པར་འཛིན་གསུངས་པ་ལ་གོ་ཤག་གཉིས་ལ་སོགས་པ་ན་རེ། ཁྱེད་རྣམས་
ལུགས་འདིར་ང་ཡི་བ་རང་གི་མཚན་ཉིད་ཀྱིས་གྲུབ་པར་འཛིན་པ་ཇི་ལྟར་འདོད་པ་དེ་ཆོས་ཅན། གང་
35

རིགས་ལམ།
དབུ་མ།

ཟག་གི་བདག་འཛིན་མ་ཡིན་པར་ཐལ། ཆོས་ཀྱི་བདག་འཛིན་ཡིན་པའི་ཕྱིར་ཏེ། དེས་ང་ཡི་བ་རང་
གི་མཚན་ཉིད་ཀྱིས་གྲུབ་པར་བཟུང་བ་གང་ཞིག ང་ཡི་བ་ཆོས་དང་གང་ཟག་གཉིས་སུ་ཕྱེ་བའི་ཆོས་
ཡིན་པའི་ཕྱིར། རྩ་བར་འདོད་མི་ནུས་ཏེ། གང་ཟག་གི་བདག་འཛིན་ཡིན་པའི་ཕྱིར་ཏེ། འཇིག་ལྟ་ཡིན་
པའི་ཕྱིར། འཁོར་གསུམ་ཁས་ཞེས་རྩོད་དོ། ། གཉིས་པ་ལན་ལ། ཁ་ཅིག་གིས་ང་ཡི་བ་གང་ཟག་ཡིན་
པས་ང་ཡི་བར་འཛིན་པའི་འཇིག་ལྟ་གང་ཟག་གི་བདག་འཛིན་མ་ཡིན་པའི་སྐྱོན་མེད་ཟེར་ན། ང་ཡི་བ་
ཆོས་ཅན། ཁྱོད་ཀྱི་མཚན་གཞི་གྱུར་བའི་མིག་རྣ་སོགས་མེད་པར་ཐལ། ཁྱོད་གང་ཟག་ཡིན་པའི་ཕྱིར།
མ་ཁྱབ་ན།
གང་ཟག་བཏགས་དོན་བཙལ་བའི་ཚེ་མ་རྙེད་པར་འབུད་ཅིང་ལུགས་འདིར་གདགས་གཞི་
བཏགས་ཆོས་འགལ་བར་འདོད་པ་མི་འཐད་པར་འགྱུར་རོ། །
ང་ཡི་བ་སྤྱིར་ཆོས་ཡིན་ཡང་ཆོས་དང་གང་ཟག་གཉིས་སུ་ཕྱེ་བའི་གང་ཟག་ཡིན་པས་སྐྱོན་མེད་
ཅེ་ན། དེ་གཉིས་སུ་ཕྱེ་བའི་གང་ཟག་ལ་གང་ཟག་གིས་ཁྱབ་པར་ཐལ། ཡུལ་ཡུལ་ཅན་གཉིས་སུ་ཕྱེ་བའི་
ཡུལ་ཅན་ཡིན་ན་ཡུལ་ཅན་ཡིན་པས་ཁྱབ་པའི་ཕྱིར་རོ། ། ཡང་ང་ཡི་བ་ཆོས་དང་གང་ཟག་གཉིས་སུ་ཕྱེ་
བའི་ཆོས་ཀྱང་མིན་གང་ཟག་ཡང་མིན་ཟེར་ན། བདག་མེད་ཕྲ་མོ་ལ་གཉིས་སུ་མི་འདོད་པར་ཐལ།
སྟོང་གཞི་རྣམས་ཆོས་དང་གང་ཟག་གཉིས་སུ་མི་འདོད་པ་གང་ཞིག ལུགས་འདིར་བདག་མེད་གཉིས་
སྟོང་གཞིའི་སྒོ་ནས་འཇོག་པའི་ཕྱིར། འདོད་མི་ནུས་ཏེ། དཔལ་ལྡན་ཟླ་བས། བདག་མེད་འདི་ནི་
འགྲོ་བ་རྣམ་དགྲོལ་ཕྱིར། ། ཆོས་དང་གང་ཟག་དབྱེ་བས་རྣམ་གཉིས་གསུངས། ། ཞེས་གསུངས་པའི་
ཕྱིར། གཞན་ཡང་། ང་ཡི་བ་ལ་དམིགས་ནས་ངའོ་སྙམ་པའི་བློ་ངང་གིས་སྐྱེ་བར་ཐལ། འཇིག་ལྟ་ལྷན་
སྐྱེས་ཀྱི་དམིགས་རྣམ་གཉིས་སུ་ཕྱེ་བའི་དམིགས་པའི་གཙོ་བོ་ཡིན་པའི་ཕྱིར། ཁྱབ་སྟེ།
ཊཱིཀ་ཆེན་དགོངས་པ་རབ་གསལ་ལས། འཇིག་ལྟ་ལྷན་སྐྱེས་ཀྱི་དམིགས་པ་ལ་ངའོ་སྙམ་པའི་བློ་
ངང་གིས་སྐྱེ་བ་དགོས་པས་ཞེས་གསུངས་པའི་ཕྱིར། རྩ་བར་འདོད་ན། ངའི་ལོངས་སྤྱད་བྱ་ཀུན་ལ་ངའོ་
སྙམ་པའི་བློ་ངང་གིས་སྐྱེ་བར་ཐལ། འདོད་པའི་ཕྱིར། འདོད་ན། ངའི་གནས་མལ་སོགས་ལ་ཡང་ངའོ་
སྙམ་པའི་བློ་ངང་གིས་སྐྱེ་བར་ཐལ་ལོ། ། རང་ལུགས་ནི། རྗེ་བསྟན་དར་དང་བླ་མ་རྗེ་བཙུན་པ་
གཉིས་ང་ཡི་བར་འཛིན་པའི་འཇིག་ལྟའི་དམིགས་པ་འཇོག་ཚུལ་ཅུང་མི་མཐུན་པར་སྣང་བས་རྗེ་བསྟན་
དར་བའི་ཡིག་ཆ་ལྟར་ན་འཇིག་ལྟ་གཉིས་པོ་དམིགས་པ་ཙམ་གྱིས་འབྱེད་པ་མ་ཡིན་ཏེ། དམིགས་པའི་
གཙོ་བོ་དམིགས་པར་འཇོག་ཚུལ་གྱི་སྒོ་ནས་འབྱེད་པ་ཡིན་པའི་ཕྱིར། ང་ཙམ་དེ་གཉིས་ཀྱི་དམིགས་
པའི་གཙོ་བོར་མཚུངས་པ་ལ་ངར་འཛིན་པའི་འཇིག་ལྟས་ང་ལ་དམིགས་ནས་ང་རང་གི་མཚན་ཉིད་ཀྱིས་
གྲུབ་པར་འཛིན། ང་ཡི་བ་འཛིན་པའི་འཇིག་ལྟས་ང་ལ་དམིགས་ནས་མིག་རྣ་སོགས་ཀྱི་ལོངས་སྤྱོད་པ་
བོར་རང་གི་མཚན་ཉིད་ཀྱིས་གྲུབ་པར་འཛིན་པའི་ཕྱིར་ཏེ། རང་འགྲེལ་ལས། དེ་ལ་འཇིག་ཚོགས་ལ་
ལྟ་བ་ནི་ང་དང་ང་ཡིར་སྙམ་པ་ལྟ་བུའི་རྣམ་པར་ཞུགས་པའི་ཤེས་རབ་ཉོན་མོངས་ཅན་ནོ། ། ཞེས་

36

རིགས་ལམ།
དབུ་མ།

གསུངས་པའི་ཕྱིར།
ང་ཡི་བ་འཛིན་པའི་འཇིག་ལྟའི་དམིགས་པ་ལ་གཙོ་ཕལ་གཉིས་ཡོད་དེ། ང་དམིགས་པའི་གཙོ་བོ་དང་
ང་ཡི་བ་འཇིག་ལྟ་དེའི་དམིགས་པ་ཕལ་བ་ཡིན་ཏེ། བདག་གི་འདི་ཞེས་དངོས་ལ་ཆགས་བསྐྱེད་པས། །
ཞེས་དང་། དེའི་འགྲེལ་བར་འདི་ནི་བདག་གིའོ་སྙམ་དུ་ངར་འཛིན་པའི་ཡུལ་ལས་གཞན་པའི་དངོས་
པོའི་རྣམ་པ་མ་ལུས་པ་ལ་དམིགས་ནས་མངོན་པར་ཞེན་པ་ཡིན་ནོ། ཞེས་གསུངས་པའི་ཕྱིར།
འོན་ཀྱང་དེས་ང་ཡི་བའི་མཚན་གཞི་མིག་རྣ་ལ་སོགས་ལ་དམིགས་དགོས་ཏེ། ང་ཡི་མཚན་གཞི་གང་
དང་ཡང་མ་འབྲེལ་བར་ང་ཡི་བ་སྤྱི་ཙམ་ལ་དམིགས་པ་མི་རིགས་པའི་ཕྱིར། མི་རྟག་པ་ངེས་པ་ལ་བུམ་
པ་དང་མྱུ་གུ་ལ་སོགས་པའི་གཞི་གང་དང་ཡང་མ་འབྲེལ་བར་མི་རྟག་པ་དམིགས་པ་མེད་པ་ལྟར་ཁྱད་
གཞི་དང་མ་འབྲེལ་བར་ཆོས་ཅན་ཡན་གར་བ་བློ་ལ་སྣང་བ་མེད་པའི་ཕྱིར་རོ་སྙམ་སྟེ་དོགས་སོ། །
འདིར་འཇིག་ལྟ་ཕྱི་མས་དམིགས་པ་ང་ལ་དམིགས་ནས༌རྣམ༌པ༌ང༌ཡི་བ་ལ་ལོངས་སྤྱོད་པ་བོར་བདེན་
པར་འཛིན་གསུངས་པ་འཐད་དེ། མངོན་རྟོགས་རྒྱན་ལས་ཤེས་སྒྲིབ་གཟུང་རྟོག་དང་འཛིན་རྟོག་གི་
དོན་ལོངས་སྤྱད་བྱ་སྤྱོད་བྱེད་དུ་བདེན་པར་འཛིན་པ་ལ་བྱེད་པ་དང་། མདོ་ལས་བཤད་པ་བོ་བདག་
མེད་པ་དང་འཁོར་བ་བོ་བདག་མེད་པ་ལ་སོགས་པ་གསུངས་པའི་ཕྱིར་རོ། །
བླ་མ་རྗེ་བཙུན་པའི་ཡིག་ཆ་ལྟར་ན་ང་ཡི་བ་འཛིན་པའི་འཇིག་ལྟས་ང་ཡི་བ་ཉིད་ལ་དམིགས་ནས་དེ་
རང༌གི་མཚན་ཉིད་ཀྱིས་གྲུབ་པར་འཛིན་གསུངས་པ་དགོངས་པ་རབ་གསལ་དང་ཤིན་ཏུ་མཐུན་ཏེ།
དེ་ཉིད་ལས། ང་ཡི་བར་འཛིན་པའི་འཇིག་ལྟས་ང་ཡི་བའི་མཚན་གཞི་ཕུང་སོགས་ལ་དམིགས་པ་མ་
ཡིན་པར་ང་ཡི་བ་ཉིད་ལ་དམིགས་ནས་དེ་རང་གི་མཚན་ཉིད་ཀྱིས་གྲུབ་པར་འཛིན་པ་གསལ་བར་
གསུངས་པའི་ཕྱིར། དེ་ལ་ང་ཡི་བ་ཞེས་བརྗོད་པའི་སྒྲ་དང་ངའི་མིག་ཅེས་དང་ལྷས་བྱིན་གྱི་མིག་ཅེས་
བརྗོད་པ་རྣམས་ལ་ལྷས་བྱིན་དང་ང་བརྗོད་མ་བརྗོད་ལ་ཁྱད་པར་ཨེ་ཡོད། མེད་ན། ང་ཡི་བ་རང་གི་
མཚན༌ཉིད༌ཀྱིས༌གྲུབ༌པར༌འཛིན༌ན༌ང༌རང༌གི་མཚན་ཉིད་ཀྱིས་གྲུབ་པར་འཛིན་དགོས་པ་དེ་ང་ཡི་བ་
ཞེས་བརྗོད་པའི་སྒྲས་ང་བརྗོད་པའི་གནད་ཀྱིས་ཡིན་པར་ཐལ། འདོད་པའི་ཕྱིར། འདོད་ན། ངའི་
མིག་སྣ་སོགས་རང་གི་མཚན་ཉིད་ཀྱིས་གྲུབ་པར་འཛིན་པའི་བློ་ཆོས་ཅན། ང་རང་གི་མཚན་ཉིད་ཀྱིས་
གྲུབ་པར་འཛིན་པའི་བློ་ཡིན་པར་ཐལ། ངའི་མིག་སྣ་ལ་དམིགས་པའི་བློ་དེ་ང་ལ་དམིགས་པའི་བློ་ཡིན་
པའི་ཕྱིར། དེར་ཐལ། ངའི་མིག་སྣ་ཞེས་བརྗོད་པའི་སྒྲ་དེ་ང་བརྗོད་པའི་སྒྲ་ཡིན་པའི་ཕྱིར་ཏེ། ངའི་
མིག་ཅེས་བརྗོད་པའི་སྒྲ་དེས་